ועדת הכלכלה, כנסת 24, פרוטוקול מספר 61, 2021-10-18 08:30

מיכאל ביטון: פרק י', תחבורה מתוך הצעת חוק התוכנית הכלכלית תיקוני חקיקה ליישום המדיניות הכלכלית לשנות התקציב 21 , 22 תיקון פקודת התעבורה מוניות ושירות רישיון קו שירות מותאם ביקוש.

מיכאל ביטון: הישיבה הזאת מוקדשת להסתייגויות ולהצבעות, אני לא רואה שהמסתייגים נוכחים , גם לא פנו אלי לדיון בהעדרם, לכן עוברים מייד להצבעה.

מיכאל ביטון: כבדי אותנו בהצבעה מירב, בוקר אור.

מירב תורג'מן: אם כך, לוועדה כרגע מונח להצבעה הנוסח כפי שנדון וסוכם בדיון שהיה בשבוע שעבר, לגבי רישיון קו שירות מותאם ביקוש גם לאוטובוסים ציבוריים וגם למוניות, אני אזכיר את הוראות נגישות

מירב תורג'מן: כפי שסוכמו בדיון, לרבות חובת הדיווח לכנסת לפי פרק זה בתום 12 חודשים, הנוסח כולו מונח לפני חברי הוועדה וככל שאדוני- - -

מיכאל ביטון: זה בעצם סעיף 1.

מירב תורג'מן: זה סעיף 1, אבל לא, יש פה כמה תיקונים בגלל התוספות, אני מציעה להעמיד להצבעה את סעיף 56 לפי פסקאות ואדוני יכול להתחיל עם פסקה 1.

מיכאל ביטון: לפי פסקאות, למה לפי פסקאות?

מיכאל ביטון: סעיף שלם.

מירב תורג'מן: אפשר גם לפי כל סעיף.

מיכאל ביטון: לא, סעיף שלם .

מיכאל ביטון: אנחנו לא עושים לפי פסקאות

מירב תורג'מן: או-קיי אז אם כך, כל סעיף 56 פסקאות 1 עד 11, 17א'.

מירב תורג'מן: או שאולי נעשה 1 עד 11.

מיכאל ביטון: מי בעד פסקאות 1 עד 11?

מיכאל ביטון: בעד – פה אחד

מיכאל ביטון: מי בעד סעיף 17א'?

מירב תורג'מן: פסקה 17 א'

מיכאל ביטון: הצבעה

מיכאל ביטון: ההצעה אושרה

מיכאל ביטון: פסקאות 17 א'

מירב תורג'מן: 17 א' כרגע היתה הצבעה, 19 ו- 19א'.

מיכאל ביטון: 19 ו-19 19 ו-19 א' מי בעד?

מיכאל ביטון: בעד –פה אחד

מיכאל ביטון: פסקאות התקבלו.

מירב תורג'מן: סעיף 56 א'

מיכאל ביטון: סעיף 56 א', מי בעד?

מיכאל ביטון: בעד – פה אחד

מירב תורג'מן: ו- סעיף 56 ב'

מיכאל ביטון: סעיף 56 ב', מי בעד?

מיכאל ביטון: בעד – פה אחד

מיכאל ביטון: כמה דברים כלליים, הפקודה המקדמת את התחבורה מותאמת אישית , זה דבר טוב.

מיכאל ביטון: יש ניסויים, הניסויים האלה, הפיילוטים, מחייבים שיפור והפקת לקחים.

מיכאל ביטון: יש ביקורת טובה בעמק חפר, יש מה לתקן, אבל בכל המקומות, והעתיד שמור לרכבי תחבורה ציבורית שמגיעים אליך עד הבית ומורידים אותך במקום שנוח לך ללא תלות בתחנות האוטובוס, זה מה שאפשרנו לתחבורה מותאמת אישית, להתחיל להוריד גם ליד בתים ולאסוף מנקודות שהם לא תחנות אוטובוס.

מיכאל ביטון: לא אפשרנו לתחום הזה להתקדם ולהתפתח ללא וידוא שבכל הרחבה שלו, תהיה התייחסות יסודית לסוגיית האוכלוסיות עם צרכים מיוחדים, גם בפיילוטים הראשונים היו פתרונות והתייחסות, אבל לא בכפוף לחוקי הנגישות ולא בראייה שכפופה לחוק אלא מתוך רצון ויזמות של מי שהובילו את הפיילוט .

מיכאל ביטון: הכפפנו את החוק הזה מיידית לסוגיות של נגישות ובעתיד גם לעבודה נכונה מול נציבות השוויון של אנשים עם צרכים מיוחדים וגם כמובן עם הגופים ועמותות.

מיכאל ביטון: אז אני מברך גם את משרד התחבורה ואנשי המקצוע ואת שרת התחבורה על קידום התפיסה של תחבורה מותאמת אישית ועל עוד חוק שעובר בוועדת כלכלה במסגרת חוק ההסדרים ואני חושב שפה סימנו לכל המשרדים שהם תחת משרד הכלכלה וזה יכול להיות תשתיות , בינוי ושיכון וחקלאות ונגב גליל ותחבורה ותקשורת וכו' לא היו פרויקטים פיזיים או פיתוח פיזי במדינת ישראל שאין בבסיסו התייחסות יסודית לסוגיית הרגישות.

מיכאל ביטון: למדנו את זה בערים שלנו מאיר, ועשינו ערים נגישות וכל שכן בכנסת ישראל שחוקקה את החוקים הללו, הנושא הזה יקבל התייחסות יסודית.

מיכאל ביטון: זאת הזדמנות גם להודות לחברת הכנסת שירלי פינטו ,חברתי, שהיא גם מופת של לוחמת צדק וחברה, במיוחד למען אוכלוסיות עם צרכים מיוחדים והייתה מעורבת יחד איתנו בתיקון וגיבוש החוק הזה.

מיכאל ביטון: תודה לאנשי משרד התחבורה הארצי.

מיכאל ביטון: תודה רבה לכולם.

מיכאל ביטון: אני נועל את הישיבה.